DMI melder om risiko for kraftig regn, der bevæger sig ind over Nordjylland onsdag og fortsætter med at falde det meste af dagen.

Tag regnjakken på, find gummistøvlerne frem, og hold hovedet under en paraply. DMI melder om risiko for kraftig regn og torden i store dele af Nordjylland onsdag. Varslet gælder for Himmerland, Storaalborg, Jammerbugt og Morsø. DMI melder om kraftig regn, der kan stedvis falde mellem 30-50 millimeter. Der vil falde nedbør det meste af onsdagen, og DMI's varsel varer helt indtil natten til torsdag. De kraftige regnskyl medfører fare for oversvømmelse af lavtliggende områder, oversvømmelse af kældre, vand på kørebaner og i viadukter. Det fører også til en nedsat sigtbarhed.